**Պիպերացիլին/տազոբակտամ**, վաճառքային անվանումը **Տազոցին**, համակցված դեղամիջոց, որը պարունակում է հակաբիոտիկ՝ պիպերացիլին և β-լակտամազայի պաշարիչ՝ տազոբակտամ։ Այս համակցումը ազդեցություն ունի բազմաթիվ Գրամ-դրական և Գրամ-բացասական բակտերիաների՝ ներառյալ կապտաթարախային ցուպիկի վրա։ Այն օգտագործվում է կոնքի օրգանների բորբոքային հիվանդությունների, ներորովայնային վարակների, թոքաբորբերի, ցելյուլիտի և սեպսիսի ժամանակ։ Կիրառվում է ներերակային ներարկման ձևով։

Հաճախ հանդիպող կողմնակի երևույթներն են՝ գլխացավը, քնի խանգարումները, ցանը, սրտխառնոցը, փորկապությունը և լուծը։ Ավելի ծանր կողմնակի երևույթներից են *Clostridium difficile* վարակը և ալերգիկ ռեակցիաները, ներառյալ՝ անաֆիլաքսիան։ Այն մարդիկ, ովքեր ունեն գերզգայունություն այլ β-լակտամների նկատմամբ, մեծ է հավանականությունը, որ կունենան ալերգիկ դրսևորումներ նաև պիպերացիլին/տազոբակտամից։ Հղիության և կրծքով կերակրման դեպքում սովորաբար անվտանգ են։ Հիմնականում բակտերիայի մահվան բերում է պաշարելով վերջինիս բջջաթաղանթի սինթեզը։

Պիպերացիլին/տազոբակտամը բժշկական օգտագործման համար հաստատվել է ԱՄՆ-ում 1993թ․-ին։ Այն ներառված է Առողջապահության համաշխարհային կազմակերպության անփոխարինելի դեղերի ցանկում, որտեղ ընդգրկված են առողջապահական համակարգի ամենաարդյունավետ և ամենաանվտանգ դեղերը։ Առկա է նաև վերջինիս ջեներիկ տարբերակները։ Զարգացող երկրներում 2015 թվականին դեղի արժեքը կազմում էր 11 ԱՄՆ $ օրական դեղաչափի համար։ Միացյալ թագավորությունում 2015 թվականին NHS-ի համար դեղն արժեր մոտ 38․70 ֆունտ օրական դեղաչափի համար։

Բժշկական ցուցումներ
-------------------

Այն հիմնականում կիրառվում է ինտենսիվ թերապիայում (թոքաբորբեր, պերիտոնիտ), որոշ դիաբետիկ ոտնաթաթի վարակների ժամանակ, և, որպես էմպիրիկ բուժում, տենդային նեյտրոպենիայի ժամանակ (օրինակ՝ քիմիոթերապիայից հետո)։ Դեղամիջոցը ներմուծվում է ներերակային ճանապարհով ամեն 6-8 ժամը մեկ, հիմնականում 3-30 րոպեյի ընթացքում։ Կարող է կիրառվել նաև շարունակական ներմուծման ձևով մոտ 4 ժամվա ընթացքում։ Երկարաձգված ներարկումները, հավանաբար, առավելագույնի են հասցնում այն ժամանակը, որը ընթացքում դեղի շիճուկային կոնցենտրացիան բարձր է տվյալ վարակի դեպքում բակտերիայի նվազագույն ընկճող կոնցենտրացիայից։

Պիպերացիլին-տազոբակտամը խորհուրդ է տրվում Առողջության պահպանման ազգային ինստիտուտի կողմից, որպես նեյտրոպենիայով քաղցկեղային հիվանդների արյան վարակների բուժման առաջին ընտրության դեղամիջոց։

Կողմնակի երևույթներ
-------------------

Ամենահաճախ հանդիպող կողմնակի երևույթը լուծն է (7-11%)։ Այլ կողմնակի երևույթներից կարող է դիտվել թրոմբոցիտների ընկճում (թրոմբոցիտոպենիա)։

Կազմակերպություններ և մշակույթ
------------------------------

### Վաճառքային անվանումներ

Բացի Տազոցինից և Զոսինից, դեղը տարբեր երկրներում վաճառվում է նաև հետևյալ վաճառքային անուններով՝ Տազակտ, Բիոպիպեր ՏԶ, Բրոդակտամ, Պիպտազ, Մաքսիտազ, Կիլբակ, Տրեզորա, Դու-Տազոպ, Տազոպեն, Սիտազ և Ինզալին ՏԶ։

### 2017 թվականի պակասորդ

Տարբեր աղբյուրներում նշվում է 2017 թվականի մայիսին դեղի պակասորդի մասին, նշելով տարբեր պատճառներ, ինչպես օրինակ՝ Չինաստանի երկրաշարժը և այլ խնդիրներ, որոնք բերեցին Հիսունում (海正) արտադրության պակասի, բարձրացած պահանջարկը, խոշոր դեղագործական արտադրության կողմից ֆինանսավորման մերժումը և այլն։

Ծանոթագրություններ
------------------

1. ↑  CHEMBL436129
2. 1 2 3 4 5 6 7 8  «Piperacillin Sodium and Tazobactam Sodium»։ The American Society of Health-System Pharmacists։ Վերցված է դեկտեմբերի 8, 2017
3. 1 2 3  *British national formulary : BNF 69* (69 ed.)։ British Medical Association։ 2015։ էջ 373։ ISBN 9780857111562
4. ↑  «Piperacillin / tazobactam (Zosyn) Use During Pregnancy»։ *Drugs.com*։ Վերցված է դեկտեմբերի 10, 2017
5. ↑  «WHO Model List of Essential Medicines (20th List)»։ *World Health Organization*։ March 2017։ Վերցված է հունիսի 29, 2017
6. ↑  «Single Drug Information»։ *International Medical Products Price Guide*։ Վերցված է դեկտեմբերի 10, 2017
7. ↑  *Neutropenic Sepsis: Prevention and Management of Neutropenic Sepsis in Cancer Patients - National Library of Medicine - PubMed Health*։ National Institute for Health and Care Excellence: Guidance։ National Institute for Health and Clinical Excellence (UK)։ 2012
8. ↑  «Piperacillin and Tazobactam Sodium»։ Merck Manual Professional։ Արխիվացված է օրիգինալից նոյեմբերի 20, 2010-ին
9. ↑  «Recurrent acute thrombocytopenia in the hospitalized patient: Sepsis, DIC, HIT, or antibiotic-induced thrombocytopenia»։ *American Journal of Hematology* **85** (1): 71–74։ January 2010։ PMC 4410979։ PMID 19802882։ doi:10.1002/ajh.21536  `|vauthors=` պարամետրը գոյություն չունի (օգնություն)
10. ↑  «Drug Shortages › Piperacillin Tazobactam Injection»։ *Drugs.com*։ հուլիսի 10, 2017։ Վերցված է հուլիսի 12, 2017
11. ↑  «Major shortage forces doctors to ration important antibiotic»։ *RT.com*։ հուլիսի 1, 2017։ Վերցված է հուլիսի 12, 2017

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ChEMBL |
|  |
| Բառարաններ և հանրագիտարաններ | MESH ID |
|  |
| Չափորոշչային վերահսկողություն | Microsoft: 2777858937 |

 |